آلمان قوردلاری قوروما درنگی، ساکسونیا ایالتین‌ده بیر قورد قاتیلینین یاخالانماسینا یاردیم ائتمک اوچون ۱۰ مین یورو اؤدول وئریله‌جگینی آچیقلادی.
آلمانیانین باوتسن شهری یاخینلیغین‌داکی گؤل‌ده ۱۰ ژوئنده اؤلو بیر قورد تاپیلمیشدی.
بئرلین‌ده‌کی بیر طبیعی حیاتی قوروما انستیتوسون‌دا آپاریلان آراشدیرما نتیجه‌سین‌ده، ۱ یاش‌لی دیشی قوردون دؤشون‌دن وورولاراق اؤلدورولدویو، سونرا کندیرله قارنینا بتون آغیرلیق باغلایاراق گؤله آتیلدیغی معین اولونموشدو.
قوردلاری قوروما درنگی باشقانی بریژیت سومر،
"بو حادثه، جاناوار اولانین قورد دئییل، اینسان اولدوغونو بیر داها اثبات ائتدی" دئدی.
سومر، قویولان پول اؤدولونون هر هانسی بیر معلوماتا صاحب شخصلری دیله گتیره‌جگینی اومود ائتدیکلرینی دئدی.
قوردلار هم آوروپا بیرلیگی، هم ده آلمان قانونلاری طرفین‌دن قوروما آلتین‌دادیر و اؤلدورولمه‌لری سوچ ساییلیر.
آلمان قانونلارینا گؤره، وحشی بیر قوردو اؤلدوره‌ن شخص مینلرجه یورو پول جزاسینا، حتی معین حاللاردا ۵ ایله چاتان حبس جزالارینا محکوم ائدیلیر.
تخمیناً ۱۵۰ ایل بویونجا آلمان تورپاقلارین‌دا گؤرولمه‌یه‌ن قوردلار، ۲۰۰۰.جی ایلده‌ن اعتباراً یئنی‌دن آلمانیادا یاشاماغا باشلادی.
فدرال مقاملارین الین‌ده‌کی معلوماتلارا گؤره، اؤلکه‌ده ۶۰ سورو، ۱۶ جوت و ایکی ده تک یالقوزاق یاشاییر.
